Agisight/tyv-rus-200k huggingface dataset:
Тувинский: Бэктэр дээрге ачазының-даа, авазының-даа талазындан улуг хааннар уктуг, ынчангаш ону өлүрүп шиидерин чүгле бедик эрге-дужаалдыг кижи шиитпирлээр ужурлуг турган.
Русский: Бэктэр был потомок великих ханов как по отцовской, так и по материнской линиям, смертный приговор мог ему вынести только хан более высокого звания и рода…
Тувинский: Ылаңгыя Таргытай Кирилтэй онза араатанзып турган.
Русский: Особенно лютовал Таргытай Кирилтэй.
Тувинский: Ол бужар халапка таварышкан.
Русский: На него пал позор.
Тувинский: Бодунуң-на чээнин аймактың саттыныкчызы кылып аар деп чүвени кым кажан көрген боор?!
Русский: Где это видано, чтобы своего же племянника сделать предателем рода?!
Тувинский: Бүгү хову Таргытайны буруудадып, болган болуушкуннуң кол буруулуг кижизи кылдыр санап турган.
Русский: Вся степь осудила Таргытая, считая главным виновником случившегося.
Тувинский: Ам-даа чедир бышпаан, элээди назылыг, ам арта ада чок оолдуң бажын төөредиптеринге улуг угаан-даа херекчок-ла-дыр!
Русский: Много ли нужно ума, чтобы сбить с пути истинного незрелого подростка, тем более безотцовщину!
Тувинский: Таргытай Кирилтэй Тэмучинден канчаар өжээн негээринден дээре чүнү-даа бодап шыдаваан.
Русский: Таргытай Кирилтэй не удумал ничего лучшего, как расправиться с Тэмучином.
Тувинский: Бир болза, угбазының чылан дег аксының салдары ийикпе, азы чүү болган чүве ийик, чүгле ол чоргаар баштыңчыны ооң авазын дег, көөр хөңнү чок болу берген.
Русский: То ли ядовитый язык сестры сделал свое дело, то ли еще что, но ненавидел он этого гордеца, как и мать его, терпеть не мог, и все тут!
Тувинский: Үш сюн үнгеш он ийи чырык хүн, он ийи айдың дүн дургузунда Тэмучинни аңнап, ховуга ону аң дег кедеп, истеп келген.
Русский: Три сюна двенадцать восходов солнца и двенадцать лунных ночей охотились за Тэмучином, травили его по всей степи, как зверя.
Тувинский: Он үшкү дүнезинде ону Бурган-Халдын дагга өшкен одаг чанынга удуп чыдырда тудуп алганнар.
Русский: Схватили в ночь тринадцатую спящим у затухающего костра на горе Бурхан-Халдын.
Тувинский: Таргытайга эккелгеннер.
Русский: Привезли к Таргытаю.
Тувинский: Ол дораан-на чайгылыш чокка Тэмучинниң мойнунга болгаш буттарынга дөңгү кедирерин дужааган.
Русский: Тот без колебаний повелел надеть на шею и ноги Тэмучина колоды.
Тувинский: Үш хонукта суг база аъш-чем бербээннер, а дөрткү хүнде Таргытай ооң-биле чугаалашкан.
Русский: Три дня держали без воды и пищи, а на четвертый Таргытай заговорил с ним.
Тувинский: Езулуг хаан болуруңга дузалажыр мен.
Русский: Я помогу тебе стать настоящим ханом.
Тувинский: Сээң аймак-чонуңну камгалап-кадагалаар мен.
Русский: Я буду оберегать твой род.
Тувинский: А сен меңээ сээң камгалакчың Тогрул-Хааныңның үзел-бодалдарын билип эккээр ужурлуг сен...
Русский: А ты для меня будешь узнавать планы своего покровителя Тогрул-хана…
Тувинский: Чурттаарын ол аажок күзээн.
Русский: Жить очень хотелось.
Тувинский: Хосталга дугайында сагындырып кээр ховунуң сүтсүг чыды чидии-биле билдинип турган.
Русский: Остро обозначился молочный запах степи, напоминающий о воле.
Тувинский: Ынчалза-даа аъттарның даваннарындан хөглүг диңмиттелген шак ол кургаг черниң кезии болу бээринден кортпас хөңнүн Тэмучин ожаап каан.
Русский: Но Тэмучин почувствовал, что ему не страшно стать частью этой сухой земли, весело сотрясаемой копытами лошадей.
Тувинский: Ынаар, бедик өртемчейде адазының сүнезини ол кандыг-дыр, ол хевээр хүлээп алыр, бир эвес тыныжы-биле безин бодунга өскерлир болза, ол оон хая көрнү бээр.
Русский: Там, в Верхнем мире, дух отца примет его таким, каков он есть, но отвернется, если хоть вздохом он изменит себе.
Тувинский: Ачазы дээш өжээн негээр оглу чок болганы-ла багайөдыр!
Русский: Жалко было только, что у него нет сына, который бы отомстил за отца!
Тувинский: Тэмучинни эриидеп, шаажылааш, амылыг арттырып кааннар, чүгле дөңгүлүг кылдыр.
Русский: Тэмучина подвергли пыткам, но жить оставили, правда, в колодах.
Тувинский: Туттурганның шак бо бирги дуржулгазы аңаа сөөлүнде барып херек апаар дээрзин ол ынчан бодаваан-дыр.
Русский: Он не догадывался тогда, что этот первый ранний опыт плена ему сгодится.
Тувинский: Дезериниң дугайында Тэмучин база бодап турган.
Русский: Пока же Тэмучин вынашивал план побега.
Тувинский: Чайның бирги айының он алдыгы хүнүнүң байырлалының үезинде ол хүн таваржып келген.
Русский: Случай представился во время праздника шестнадцатого дня первого месяца лета.
Тувинский: Тайчиуттар өөренген чаңы-биле үр-ле байырлап кээр.
Русский: Тайчиуты, по обыкновению, пировали широко.
Тувинский: Хаттың аайы-биле араганың ажыксыг чыдынга холушкан хаарган эъттиң амданыг чыды ховуну долган.
Русский: Степь дурманяще наполнилась запахом жарящегося мяса, сменяющегося при дуновении ветра кисловатым ароматом архи.
Тувинский: Бажы дескинип, ооң сөөлгү күжүн сорган аш-биле демисжеип, Тэмучин болуп турган байырлалды кичээнгейлиг хайгаарап олурган.
Русский: Тэмучин, борясь с головокружением от обострившегося голода, высасывающего последние силы, внимательно наблюдал за происходящим.
Тувинский: Байырлааннарның аразында таныыры овур-хевир хенертен көстү каапкан.
Русский: Вдруг в кругу пирующих мелькнула знакомая фигура.
Тувинский: Баштайгы дээрзинде ол сагыжым-дыр деп бодаан, ынчалза-даа аңаа улуг-ла чазыптары берге бо кижиде дег шак ындыг ойлук чок, кашпагай болгаш аваангыр чорукту бүгү чер-делегейден тывары берге!
Русский: Сначала он подумал, что почудилось, – но нет, трудно было ошибиться, ибо такой прыти, верткости и сноровки, как у этого человека, не сыскать во всем белом свете!
Тувинский: Ийе, байырлаан тайчиуттарның аразында ооң хазы Джамуха кандыг-ла-бир арга-биле кире берген чоруп турган.
Русский: Да, в число празднующих тайчиутов каким-то образом втесался его побратим Джамуха.
Тувинский: Удаваанда ол Джамуханың улуг акызы, бүгү ховуда эң алдарлыг аът оору болгаш дээрбечи билдингир кайгалды база көрүп каан.
Русский: Скоро он увидел и старшего брата Джамухи, известного в степи конокрада и разбойника.
Тувинский: Эй, өңнүк – деп, биччи ижипкен Джамуха таңныылга чоокшулап келген
Русский: Эй, друг, – приблизился развеселый Джамуха к стражнику.
Тувинский: Сээң чаныңда дөңгүлүг кижи мындыг хүнде чүге көк элээр чыдар чүвел?!
Русский: Чего это у тебя тут человек-то в колодах в такой день – и не пьяный?!
Тувинский: Багай-дыр...
Русский: Непорядок…
Тувинский: Ол дээрге улуг хүрүм-дүр.
Русский: Грех это большой.
Тувинский: Ол дээш хай-бак кыйгырып ап болур-дур.
Русский: За это можно накликать беду.
Тувинский: Дөңгүнү дарый адыр!
Русский: Ну-ка немедленно сними колоды!
Тувинский: Ол үеде аъттар даваннарының даажындан бүгү хову сириңейни берген.
Русский: Степь в это время содрогнулась от конского топота.
Тувинский: Аъттарны!
Русский: Лошадей!
Тувинский: Кодан чылгыны сүре берди! – дээн алгы-кышкы байырлааннар аразында үнүп, аай-баш чок дүвүренчиг апарган.
Русский: Табун угнали! – началась паника среди празднующих.
Тувинский: Таргытай Кирилтэйниң бирги удаада чаалап алыышкыны Тэмучинге алдар-биле эглип келген: хову дургаар аныяк баштыңчы – Тэмучинниң коргуш чок база маадырлыг чоруунуң дугайында чар дыргын тарай берген.
Русский: Ярмо, одетое Таргытаем Кирилтэем, обернулось для Тэмучина венком славы: по степи пошла гулять легенда о мужестве и бесстрашии молодого вождя.
Тувинский: А мерген угаанныг кырганнар үр-даа боданмайн, бо болуушкундан түңнел кылганнар.
Русский: А старцы-мудрецы, не долго размышляя, из произошедшего сделали вывод.
Тувинский: Хову күштүг шыырак баштыңчылыг болуксап турар-дыр.
Русский: Степь тоскует по сильной и властной руке.
Тувинский: Ожулун үжен чыл дургузунда Джэсэгэй ооң чанында чоруп турар деп бодал-биле чурттап өөренип калган.
Русский: За тридцать лет Ожулун научилась жить и думать так, будто ее Джэсэгэй находится где-то рядом.
Тувинский: Эртенден орай дүнеге чедир-ле өгнүң аап-саап ажылдарын кылып, ажы-төл дээш сагыш салып, оларны ажаап-тежээп, аймак-угун билдиндиреринге ол туруп-могаваан.
Русский: Домашние хлопоты, забота о детях, вокруг которых она крутилась с утра до ночи, опекая, закладывая родовые понятия, не утомляли ее.
Тувинский: Чанында ынак кижизиниң барын ол эскерип турган.
Русский: Она чувствовала присутствие рядом любимого.
Тувинский: Джэсэгэй ону деткиир ийик деп хотун-кадайы өөрүүр, а мону дээш чемелей бээр турган боор...
Русский: Это бы Джэсэгэй одобрил, радовалась жена-хотун, а за это бы, наверное, пожурил…
Тувинский: Орай дүне, кажан ыстап-шылаан буттары ууттунмастай бээрге, үр-ле удуттунмас апаргылаар ындыг үелерде ажык дүндүк өттүр баккылаан кудай-дээрниң элдептиг чырыткыларынче кайгап чыткылаар-даа.
Русский: Глубокой ночью, когда ноги подкашивались от усталости, она порой подолгу не могла заснуть, глядя на таинственные небесные светила, заглядывавшие в открытый дымоход сурта.
Тувинский: Шак оон, кудай-дээрден сагыш човангыр, улуг бедик Джэсэгэй ээгип, кайгап орган ышкаш болгулаар...
Русский: Именно оттуда, с неба, чудилось, и смотрел на нее, склоняясь, Джэсэгэй, величественный и заботливый…
Тувинский: Ашаа өлген соонда, дораан-на Ожулун, дөзүнден одурлуп үзүлген ыяш дег, соглуп эгелээн.
Русский: Сразу после смерти мужа Ожулун, как подрубленное дерево, начала сохнуть, что называется, на корню.
Тувинский: Чүнү-даа чивес, кым-биле-даа чугаалашпас.
Русский: Ничего не ела, ни с кем не разговаривала.
Тувинский: Олче көөрү коргунчуг апарган деп ооң арнынга Сачихал дорт сүглээн-даа.
Русский: Сачихал говорила ей прямо в глаза, что на нее страшно смотреть.
Тувинский: Ынчан Бедик Бурганнар боттарының барын база катап билиндирип турганнар.
Русский: Тогда Высокие Божества вновь дали знать о своем присутствии.
Тувинский: Бо бүгү чүүл уйгу-дүште болуп турар бе, азы херек кырында бе дээрзин ол ам-даа чедир билип, бодап шыдаваан.
Русский: До сих пор она не может разобрать, во сне ли то происходило, наяву ли?
Тувинский: Дүне сылдыстыг дээрге, кажан-бир ооң холун Джэсэгэйниң холунга салып каан шак ол көк баштыг кырганның арын-шырайы көстүп келген.
Русский: Ночью в звездном небе появился светлый лик того самого седовласого старца, который когда-то вложил ее руку в руку Джэсэгэя.
Тувинский: Тунуксумаар үн-биле ол Ожулунче алгырып чугаалаан.
Русский: Оглушительным голосом старик прокричал ей.
Тувинский: Агай!..
Русский: Женщина!..
Тувинский: Кударалга алзыр бодава!
Русский: Не смей поддаваться унынию!
Тувинский: Джэсэгэйни кээргеп турбайн, ол дээш амырап, өөрү.
Русский: Не жалей Джэсэгэя, а радуйся за него.
Тувинский: Ол чер кырынга кылыр чүүлдерин кылып каан, оон-даа хөй ажыл-херектерни кылзын дээш Бурганнар ону аппарган-дыр.
Русский: Он выполнил земное предназначение и взят Богами выполнять более высокую задачу.
Тувинский: Ол ам Бурганнар оранында.
Русский: Ныне он уже вошел в сонм Богов!
Тувинский: Сенде база Бурганнарның идегели бар!
Русский: Ты также несешь в себе надежду Богов!
Тувинский: Төрүттүнмээниңде-ле бижип, судурлап каан орууңдан чая баспа!
Русский: Не сходи с пути, который был предначертан для тебя задолго до твоего рождения!
Тувинский: Чер кырынга ажыл-үүлеңни эчизинге чедирип каарыңга, Джэсэгэй сени алыр дээш чедип кээр – оруктан чая баспас, часпас-ла болзуңза!..
Русский: Когда свою земную ношу ты донесешь до цели, твой Джэсэгэй придет за тобой – если ты не сойдешь и не собьешься с пути.
Тувинский: Ону билип ал!
Русский: Пойми это!
Тувинский: Ожулун ам билген.
Русский: Ожулун поняла.
Тувинский: Ооң эң-не чоок, черде хөөржүткен кижизи читпээн, а кайда-ла-бир черде бар.
Русский: Самый близкий для нее человек не исчез, погребенный в землю, а где-то существует.
Тувинский: Ооң базым бүрүзүн көрүп, бодал-сагыжын билип турар ышкаш, алыр дээн үе-шагы кээрге, олар ынчан ам кезээде кады болур.
Русский: Он наверняка видит каждый ее шаг и знает помыслы, и вернется, когда придет время, чтобы забрать, и тогда уж они всегда будут вместе.
Тувинский: Ону хилинчектээн кударал чүректен адырлып ыраан.
Русский: Иссушающая тоска оставила сердце.
Тувинский: Күжү чүгле эшлип келген эвес, а каш катап немежи берген ышкаш болган.
Русский: Силы не только вернулись, но, кажется, возросли троекратно.
Тувинский: Чүү-даа болур болза, ажы-төлдү адазынга төлептиг кылдыр ол өстүрер ужурлуг.
Русский: Во что бы то ни стало она должна вырастить детей достойными их отца.
Тувинский: Бир эвес Ожулун ооң мурнунда Сачихалга хүннээн сеткил-биле хамааржыр турган болза, ам ону кээргеп көөр апарган, а үе эрткен тудум, ашаанга үш дугаар кадайны ап бербээнинге хомудап чоруур апарган – ол дугайында хотун-кадайы сагыш човаар ужурлуг турган болгай.
Русский: Если прежде Ожулун ревниво относилась к Сачихал, то со временем все более стала жалеть, что они не взяли третью женщину– об этом должна была позаботиться она, жена-хотун.
Тувинский: Ажы-төл хөй турган болза, алызы барып олар аймак-укту улам быжыглап, Бурган авыралында моолдарның бүгү аймактарын боттарын долгандыр каттыштырып алыр ийик.
Русский: Было бы сейчас больше детей, которые потом смогли бы прочнее скрепить род и с Божьей помощью объединить вокруг себя все племя монголов.
Тувинский: Бурганнар өскүс-чавыс ажы-төлдү кижизидип, аймак-уктуң чаа салгалын көвүдедирин боттарынга алган.
Русский: Боги надоумили взять детей-сирот на воспитание, расширить новое поколение рода.
Тувинский: Сачихалдың хыйыр-кылчаң шырайынга топтуг, бодамчалыы-биле хамааржыр апарган.
Русский: Степеннее, с большим пониманием она стала относиться и к косым взглядам Сачихал.
Тувинский: Ийе харын, бир эвес ол хотун-кадайы турган болза, ооң күштүг аймааның деткимчези-биле Джэсэгэй моолдарның хааны апарган турган чадавас боор.
Русский: Да, если бы та стала женой-хотун, при поддержке ее влиятельного рода Джэсэгэй сделался бы ханом монголов.
Тувинский: Хабыл-Хаан өлгениниң соонда аймак-чон каш-каш чылдар дургузунда месилдежиишкиннерге ол-бо үзе шаптырып, хаан чок арткан.
Русский: После смерти Хабыл-хана племя несколько лет оставалось без хана, раздираемое родовыми распрями.
Тувинский: Бир аймактың баштыңчызы өске аймактың баштыңчызының эки талаларын үнелеп шыдаваан.
Русский: Ни один из родовых вождей не мог признать преимущество другого.
Тувинский: Джэсэгэй бүгүдени бодунуң көскүзү-биле, шылгараңгайы-биле, туруштуу-биле коргудупкан, ооң чанынга өске улус оңуп калган-биле дөмей көстүр турган...
Русский: Джэсэгэй же как раз пугал всех своей яркостью, исключительностью, совершенством, перед которым прочие тускнели…
Тувинский: Ооң бодунга салгал дамчып шилчип кээп болур турган чүүлдү чаалап алырынга – моолдарның үжен аймак эл-чонун чаңгыс аай бөлүп, каттыштырып, Чиңгис-Хаан апаарынга ооң оглунга ийи он чыл ажыг үе негеттинген.
Русский: Более двух десятков лет потребовалось его сыну, чтобы сделать то, что могло бы достаться ему по наследству: стать Чингисханом, собрав воедино тридцать колен монгольских.
Тувинский: Тэмучин адазындан бүгү эки чүүлдерни алган.
Русский: Тэмучин взял все лучшее от отца.
Тувинский: Джэсэгэйниң херекке албазы бир шынарны – чагырып баштаар чаяанны база ол алган турган.
Русский: Еще он был наделен и тем, что для Джэсэгэя не имело особого значения, – даром повелевать.
Тувинский: Алдыгы эге. Ордуну камгалаар.
Русский: Глава шестая. Спасти орду.
Тувинский: Авазы шайны аякка куткаш, оглунче сунган.
Русский: Мать налила чай в пиалу, подала сыну.
Тувинский: Чылыг шонган ооң карактарындан аңаа ол база катап адазын сагындырганын Тэмучин билип каан.
Русский: По глазам ее, залучившимся теплотой, Тэмучин понял, что он вновь напомнил ей отца.
Тувинский: Үжен чыл иштинде ашаанга ынакшылын ол төтчеглевээн.
Русский: За три десятка лет она не расплескала любви к мужу.
Тувинский: Үе база ооң шырай-арнын өскертпээн.
Русский: Время также мало тронуло лик ее.
Тувинский: Чүгле карактарының кыдыгларында көстүгүлеп келгилээн каш сыгыглар ооң назын-харын херечилеп турганнар.
Русский: Лишь легкие морщинки, наползшие на уголки глаз, чуть выдавали прожитые годы.
Тувинский: Мен хензиг биче турумда – деп, авазы оожум чугаалап эгелээн.
Русский: Когда я была совсем маленькой, – заговорила тихо мать.
Тувинский: Мээң төрүттүнген эл-чонум, олхонуттар езулуг чаа-дайынга киржип шыдавас турганнар.
Русский: Народ, в котором я родилась, олхонуты, был неспособен к настоящей войне.
Тувинский: Өнчү-хөреңгивисти чаалап алыксааннардан бистер ырак черже чаштынып көжүп чоруптар турган бис.
Русский: От посягателей на наше добро мы скрывались, уходили подальше.
Тувинский: Бир катап бистер хөй-хөй кес ажылдыр өске черже чорупкан бис.
Русский: Однажды мы ушли за много-много кес, в иные земли.
Тувинский: Ында бедик даглар, хөй ыяштар база улуг хөл бар.
Русский: Там высокие горы, много деревьев и большое озеро.
Тувинский: Ону Бай-Хөл дээр.
Русский: Его называют Бай Кель Богатым озером.
Тувинский: Кыш ында соок база узун, а чай изиг.
Русский: Зима там холодная и длинная, а лето жаркое.
Тувинский: Бир эвес ол черлерге аал-оран тип алза, бистиң аймактың мага-бодундан чүректи ушта согар дээш черлик найманнар бисти аңнап эгелээр болза, дайзыннар ону үр-ле тып шыдавастар.
Русский: Если в этих землях расположить ставку, на которую хищные найманы сразу же начнут охоту, чтобы вырвать из тела нашего племени сердце, враги ее долго не смогут разыскать.
Тувинский: Авазының дайынчы арга-сүмезиниң огулуу Чиңгис-Хаанны каш-даа катап кайгаткан.
Русский: Чингисхан в который раз подивился точности воинского чутья матери.
Тувинский: Канчап билир, ооң ачызы-биле бүгү аймак бо хүннерге чедир чурттап турары-даа чадавас.
Русский: Может быть, весь род и дожил до этих дней благодаря этому.
Тувинский: Бир катап, тайчиуттар-биле тулчуушкун үезинде, тиилелге дугайында безин чугаалап шыдаттынмас турар үеде, авазы оглунга мынча дээн.
Русский: Когда-то, еще в противоборстве с тайчиутами, в котором о победе не приходилось и мечтать, мать сказала ему.
Тувинский: Бичии аң улуг аңдан канчаар камгаланып чоруурул, билир сен бе?
Русский: Знаешь, чем спасается мелкий зверь от крупного?
Тувинский: Ол бодунуң үңгүрүн азы уязын долгандыр дыйлагар, көстүр-көзүлбес кокпа бүрүзүн билир.
Русский: Он знает каждую извилину вокруг своей норы или логова.
Тувинский: Черни көрүп, ховуну бодуңнуң талалакчың, өңнүүң кылып ал.
Русский: Изучай местность, сделай степь своим союзником.
Тувинский: Тэмучин бодунуң кижилери-биле дүн, хүн чокка, эң-не ырак, арга-ыяштыг болгаш даш-дагларлыг черлерни эргип, чоок-кавы девискээрлерге чортуп каапкан.
Русский: Дни и ночи напролет Тэмучин с людьми тогда мотался по округе, объезжая самые дальние, лесные и гористые места.
Тувинский: Чоок тойоннар хаанын үе эрттирип, хоозун чүүл кылып турар деп хыйыртап эгелээн.
Русский: Приближенные тойоны начинали коситься на него, полагая, что хан занимается пустым.
Тувинский: Чүгле ооң соонда, олар дескен улус өттүнүп, дагны куду бадып, аткаарлай бергеш, чаштыр черлерже кирип, кичээнгейин чидирипкен тайчиуттарже аъттарлыг халдааш, ча-согуннар-биле даш көшке дег ууй дүжүрүп каапканындан бээр кижи бүрүзү ыяш-даш бүрүзүн топтап көрүп эгелээннер.
Русский: Зато потом, когда, отступая, как бы спасаясь бегством, со взгорья, к которому хорошо знали подступы, встречали уверенных, потерявших бдительность тайчиутов лучники, а затем, подобно камнепаду, обрушивались верховые – все стали осматривать и ощупывать каждый камень.
Тувинский: Оон бээр шак ол арга улуг дайынның чедиишкининиң чажыды болу берген.
Русский: Затем эта тактика стала существенной частью и большой войны, обеспечивающей успех.
Тувинский: Авазы – кайгамчык угаангыр.
Русский: Мать – великий стратег.
Тувинский: Ол кымдан, чүден артык бодунуң чоок кижилери, аймак-чону дээш туржуп чоруур.
Русский: Всего более она печется о ближних, о своем роде.
Тувинский: Канчап билир, төрээн болгаш чоок кижилериниң дугайында шак мындыг сагыш салыышкындан үелер болгаш хемчээлдер өттүр көөр чаяан ужукталган чадавас?..
Русский: Но, может быть, умение зрить через расстояния и времена и начинается с этой непрестанной заботы о родных и близких?..
Тувинский: Канчаарга-даа, чаа черге чажыт турлаг тургузуп алырының дугайында бодалдар Тэмучинниң бажынга база кирип турган, чүгле ховуга ону канчаар чажырып болурул деп айтырыг ону дүвүредип турган.
Русский: Так или иначе, но мысли о создании тайной ставки приходили и ему в голову, только он никак не мог понять: как ее можно в степи спрятать?!
Тувинский: Аъттар-биле даглар ажары берге, кижилерни хем оруу-биле чорудуп болур... – деп, иези уламчылаан.
Русский: На лошадях горы перейти трудно, людей можно отправить по реке… – продолжала мать.
Тувинский: Агым аайы-биле олар дүрген чедерлер.
Русский: По течению они доплывут быстро.
Тувинский: Харын, ынчалза-даа канчап дедир кээрил?
Русский: Да, но как возвращаться?
Тувинский: Кыжын хем дошталы бээрге.
Русский: Зимой, когда река встанет.
Тувинский: Ол кыдыг-кызыгаар черниң улус-чону дег, ивилер-биле.
Русский: На оленях, как делают это тамошние племена.
Тувинский: Тэмучин аяан салып каан.
Русский: Тэмучин поставил пиалу.
Тувинский: Авазы аяк дүвүн бичии-ле шыва алы бээр айдыс-чыттыг ногаан хандыны кудуп берген.
Русский: Мать подлила ему пахучего зеленого отвара, чуть заполнив дно.
Тувинский: А соңгу чүкке аппарып каан улус-чонувус өскелерден ырап, адырлы бербес бе? – деп, оглу база катап чайгылган.
Русский: А не случится ли так, – вновь засомневался сын, – что тот род, который поселится в северной ставке, поневоле оторвется от всех остальных?
Тувинский: Дазыл-дамыры аңаа быжыгып, аңаа турумчуп чурттай бербестер бе?
Русский: Пустит корни и заживет своей жизнью?
Тувинский: Кижилерни солуп турар болза эки хире-дир.
Русский: Видимо, нужно будет менять людей.
Тувинский: Улус чоруткан санында-ла кол чагырыкчы кылдыр чаа кижини томуйлаар.
Русский: И каждый раз с отправляющейся партией главой ставки назначать нового человека.
Тувинский: Ынчап кээрге, хаанның өг-бүлези-биле кады бирде бир, бирде өске аймак чурттаар апаар ышкажыл?
Русский: Выходит, в ставке вместе с семейством хана будет проживать то один, то другой род?
Тувинский: Аңгы-аңгы аймактарның төлээлери ээлчежип чажыт турлагны удуртур.
Русский: Представители разных родов также станут поочередно и главой ставки.
Тувинский: Ынчан аймак бүрүзү хаанга чоок апарганын медереп, турлаг баштыңчызынга бодунуң кижизин салыр күзел-биле оларның аразында месилдежиишкин соксай берип болур-дур.
Русский: Тогда каждый род почувствует себя приближенным к хану и кончатся извечные раздоры из-за желания сделать главой ставки своего человека?
Тувинский: Авазы оглунуң угаангырынга сеткил ханып, хүлүмзүрүп каан.
Русский: Мать улыбнулась догадливости сына.
Тувинский: Тэмучин база катап авазының мурнунга чаш хевээр артканының дугайында бодап каан.
Русский: Тэмучин же снова подумал о том, что как он был перед матерью младенцем, так им и остается.
Тувинский: Авазы чок болза, билдингир-ле күш-шыдалы төнген, огулуг чүнү-даа кылып шыдавас турган боор.
Русский: Без нее, наверное, уже давно бы выбился из сил и ничего толкового бы не сделал.
Тувинский: Аңгы-аңгы чоннарны каттыштырары – аажок аар үүле болгай.
Русский: Ибо тяжела эта ноша – объединять разношерстный народ.
Тувинский: Шак мындыг чөленгииш-даянгыыштыг-даа болза, сула салдынып черле болбас!
Русский: Но расслабляться нельзя, даже имея такую опору!
Тувинский: Бурганнар чүгле чүткүлдүглерге дузалаар, дилээннерге – бодалдар бээр.
Русский: Боги помогают только идущему, вкладывают мысль – ищущему.
Тувинский: Шериг баштыңчыларыңны хөлүн эрттир бодуңче чоокшуладып турбаан сен бе? – деп, авазы оглунче кичээнгейлии-биле көрген.
Русский: Не слишком ли ты приближаешь к себе своих военачальников? – посмотрела внимательно мать.
Тувинский: Ол дугайында Тэмучин база бодап турган!
Русский: И об этом он тоже думал!
Тувинский: Ынчалза-даа эгин кожа каш-чеже орук эрткенде оон өске болур арга бар бе?
Русский: Но как иначе, когда столько путей пройдено бок о бок?!
Тувинский: Джэлмэ, Мухулай, Боорчу, Хубулай, Борохул, Сиги-Кутук, аныяктардан Джэбэ биле Сүбедей олардан канчап ырак турар боор?!
Русский: Как он может быть недоступным с Джэлмэ, Мухулаем, Боорчу, Хубулаем, Борохулом, Сиги-Кутуком, а из молодых – с Джэбэ и Сюбетеем?!
Тувинский: Оларның аразынга ол бодун хаан эвес, а шериг баштыңчызы кылдыр бодаар турган.
Русский: Если как на духу, то он и ханом-то себя не чувствует, скорее – военным вождем.
Тувинский: Дагның бажы чаңгыс.
Русский: Вершина одна.
Тувинский: Харын-даа сеңээ эң чоок кижилер безин моолдарның шыпшыы – оларның Чиңгис-Хааны деп чүүлдү бодаар ужурлуглар.
Русский: Даже самые приближенные к тебе люди должны помнить, что вершина монголов – это их Чингисхан.
Тувинский: Ынчан олар сени чаңгыс сөстен-не билип, чаңгыс көрүштен-не сээң бодалдарыңны номчуп турар болгаш чүнү чүгле күзээр-дир сен, ону кылып турар апаар!..
Русский: Тогда они будут понимать тебя с полуслова, ловить твои мысли с полувзгляда и делать, о чем ты еще только хочешь подумать!..
Тувинский: Херек кырында Чиңгис-Хаанның шериглериниң улуг тойоннарындан кым ооң бодалдарын билип шыдаар деп?
Русский: В самом деле, кто из великих тойонов войска Чингисхана может угадывать его мысли?
Тувинский: Чүгле авазы харын оларның шуптузун, оларның аразында Тэмучинниң бодун безин ол талазы-биле мурнап турган.
Русский: Пока всех, включая самого Тэмучина, явственно опережала мать.
Тувинский: Чиңгис-Хаан өөнче киргеш, эжиин хаап четтикпейн чыдырда-ла, кадайы Борте ооң хөрээнге бажын чассый аарак салып, авазы-биле ооң чугаазын дыңнаан чүве дег, чугааланган.
Русский: Не успел Чингисхан откинуть полы своего сурта, как Борте, жена его, прильнув ласково к груди, завела речь, будто слышала его разговор с матерью.
Тувинский: Сүбедей кээп чорду.
Русский: Приходил Сюбетей.
Тувинский: Ол бичии оол сени бодунуң дең эжи дег кылдыр айтырар аан!
Русский: И этот мальчишка так тебя запросто спрашивает, как равного!
Тувинский: Чиңгис-Хаан аңаа херек бооп турар ышкажыл!
Русский: Чингисхана ему, видите ли, подавай!
Тувинский: Сен оларның-биле шыңгыы болуп көр, оларны холга тут!
Русский: Ты с ними построже, покрепче их держи!
Тувинский: Тэмучин кадайының чажын адыжы-биле суйбап, хүлүмзүрээн.
Русский: Тэмучин провел ладонью по ее волосам, поглядел с улыбкой.
Тувинский: Хенертен чажыт чүвеге дээпкен чүве дег, кандыг-ла-бир иштики элдепсиниг-биле кадайының арын-шырайындан авазының шырайын тода көрүп каан.
Русский: И вдруг с какой-то внутренней оторопью, как от прикосновения к тайному, в лице жены отчетливо разглядел черты матери.
Тувинский: Чылдар келген тудум кенни кунчуунга аажок дөмей апар чыдар!
Русский: С годами сноха делалась все более похожей на свекровь!
Тувинский: Үелерниң катаптаттынып, эрткен чүүлдерниң келир үеде көстүп келири кайгамчык.
Русский: Удивительно, как повторяются времена, как минувшее прорастает в будущем.
Тувинский: Ооң ачазы, тоолчураан Джэсэгэй маадыр кадайын бир шагда мэркиттерниң аныяк баштыңчыларының бирээзинден хунаап алган.
Русский: Когда-то его отец, легендарный батыр Джэсэгэй, отобрал силой жену у одного из молодых мэркитских вождей.
Тувинский: Кара сагыштыг мэркиттер, ол аймактың улуг улустарының аайынга кирип, өжээн негээрин үр-ле манап келгеннер.
Русский: Злопамятные мэркиты долго ждали отмщения, которое наверняка придумали в свою бытность еще старейшины рода.
Тувинский: Джэсэгэй биле Ожулуннуң оглу Тэмучинниң алган кадайын аалынга эккээрге, халдап киргеш, оорлапканнар.
Русский: И вот уже у него, Тэмучина, сына Джэсэгэя и Ожулун, налетом выкрали жену, когда он привез ее в стан.
Тувинский: Борте туттурганнарның чуртталгазын көрген...
Русский: Борте познала плен…
Тувинский: Чүгле харын, мэркит баштыңчы үүлезинге чагыртып, болган чүүлге дүжүп берген болза, аңаа бодаарга, Тэмучин салым-чолун шын орукче углап шыдапкан.
Русский: Правда, в отличие от мэркитского вождя, примирившегося с положением, ему, Тэмучину, удалось вернуть судьбу в свое русло.
Тувинский: Авазы ынчан мынча деп чугаалаан: "Салымың дээш турушпас болзуңза, ээрем сугже дег кылдыр сени ээргииштеп алгаш баар!"
Русский: Мать тогда так и сказала: «Не отстоишь судьбу, так она и закрутит, утянет в свои темные воды, будто в омут!»
Тувинский: Уругларың кандыг турлар? – деп, Тэмучин кадайындан айтырган.
Русский: Как дети? – спросил Тэмучин у жены.
Тувинский: Уругларда чүү боор!
Русский: Что им, детям!
Тувинский: Аъттар мунупкан ховуда чарыштырып хап турлар-ла!
Русский: По степи на лошадях наперегонки носятся.
Тувинский: А хеймер кайы?
Русский: А младший где?
Тувинский: Олар-биле кады болбайн аан, ооң башка каяа турар боор.
Русский: С ними, где ему еще быть.
Тувинский: Ол эзерге олуруптар апарган бе?
Русский: Он что, уже умеет сидеть в седле?!
Тувинский: Сени-даа, аданы!
Русский: Вот, отец!
Тувинский: Улуска чугаалаар болза, бүзүревес ыйнаан!
Русский: Расскажи кому, не поверят.
Тувинский: Ол безин кылаштавайн тургаш-ла, эзерге быжыг туттунуптар апарган турган болгай!
Русский: Да он еще ходить не умел, а уже в седле держался!
Тувинский: Ооң кыңгырааш каткызындан, куспактанып дегген холдарындан Тэмучинниң чүрээ чымырткайнып, күзели хайнып келген...
Русский: И от смеха ее звонкого, от порывистого прикосновения руки захолонуло сердце, до немоты обожгло неодолимое желание, страсть…
Тувинский: Ооң-биле чергелештир шак-ла мындыг үелерде, ооң кадайын оорлап аппаргаш, чүгле аңаа бердинген чараш мага-бодунга дээп утрган шак ол чыдыг мэркитке өжээн-кылыы хайныгып, хүннээшкинниң аарышкызы ону диле шааптар турган!..
Русский: И как всегда в такие мгновения резанула боль, изъедающая душу ревность к тому поганому мэркиту, который обладал ее телом, таким родным, принадлежащим только ему!..
Тувинский: Авазы кеннин үргүлчү шиитпирлии-биле камгалаар турган.
Русский: Мать всегда решительно защищала невестку.
Тувинский: Мени чемеле!
Русский: Меня лучше укоряй!
Тувинский: Ол мээң бачыдымны чүктээн...
Русский: Она расплатилась за мой грех…
Тувинский: Туттурган кижиниң аагын сен бодуң билир-ле болгай сен!
Русский: Тебе ли объяснять, что человек в плену неволен.
Тувинский: Оорладып аппарган турган кижиниң бодунга буруузун чүктедири дээрге сөөлгү тенек аарыг кижиниң кылыр херээ-дир.
Русский: Только последний дурак попытается привлечь человека к ответу за действия в подневольном состоянии.
Тувинский: Өске улус аразынга Тэмучин Бортеге аажок кичээнгейлиг, хүндүткелдиг хамаарылгалыг турган.
Русский: К Борте, особенно на людях, он был внимателен, уважителен.
Тувинский: Ховунуң чаңгыс-даа калдар ыды ооң дугайында багай чүве бодавас ужурлуг.
Русский: Ни одна собака в степи даже подумать о ней худого не посмела!
Тувинский: Уруглар-биле удавас моон чоруптар сен – деп, авазының ырак бодалдарын болгаш үе өттүр көрүп билириниң дугайында чылыг сеткил-биле бодавышаан, Чиңгис-Хаан агайынга чугаалаан.
Русский: Скоро тебе с детьми придется уехать, – сказал Чингисхан жене, еще раз с признательностью подумав о проницательности и дальновидности матери.
Тувинский: Соңгу чүкке турлаг албан херек.
Русский: Северная ставка необходима.
Тувинский: Чөвүлел болуп турган өгден Мухулай, Хубулай болгаш Джэлмэ ол үштү хаан кыйгырткан.
Русский: Хан велел вызвать из сурта, где проходил совет, трех человек: Мухулая, Хубулая и Джэлмэ.
Тувинский: Чүү деп бодаар силер, - деп, ол ырактан эгелеп алган.
Русский: Как вы думаете, – начал он издалека.
Тувинский: Найманнар бир дугаар ээлчегде чүнү канчаар ирги?
Русский: Что попытаются сделать найманы прежде всего?
Тувинский: Олар боттарын күштүг бис деп санаар, - деп, Джэлмэ харыылаан.
Русский: Они считают себя сильнее, – ответил Джэлмэ.
Тувинский: Ынчангаш бистиң баштың шериглеривисче халдаарлар боор.
Русский: Поэтому, скорее всего, ударят по нашему головному войску.
Тувинский: Оларның шериглериниң саны бистиинден каш катап ажып турар болганындан бистерже чүк-чүктен халдап кээрлер – деп, Джэлмэ бодалын илереткен.
Русский: При количестве их войска, которое превосходит наше в несколько раз, – принялся размышлять Джэлмэ, – они пойдут на нас со всех сторон.
Тувинский: Бир эвес мен оларның орнунга турган болзумза, - деп, Мухулай чугаалаан, - сан-даа хөй, күш-даа улуг болганындан кол турлагже халдаар ийик мен...
Русский: Я бы на их месте, – высказался Мухулай, – при их количестве и силе сразу же напал на ставку…
Тувинский: Хаан шериг баштыңчыларын хынамчалыы-биле эргилдир көрүп, хүлүмзүрээн.
Русский: Хан обвел военачальников пытливым взглядом и улыбнулся.
Тувинский: Ийе, олар хөй, олар күштүг.
Русский: Да, их больше, они сильны.
Тувинский: А бис дүрген болгаш угаангыр болур ужурлуг бис.
Русский: Мы должны быть быстрее и предусмотрительнее.
Тувинский: Кол турлаг каяа турарын кежээге чедир шиитпирлээрин силерге дагзып тур мен.
Русский: Поручаю вам к вечеру решить: где может располагаться ставка.
Тувинский: Хаан бодунуң ха-дуңмазының аразынга олар-биле хөөрежип орда чаргычы кирип келген.
Русский: Хан сидел в окружении братьев, когда в самый разгар спора тихонько вошел старик.
Тувинский: Ол тойоннарның келгениниң дугайында ооң кулаанга сымыраны каапкан.
Русский: Он шепнул ему на ухо, что пришли тойоны.
Тувинский: Чугаа төнгенин көргүзүп, хаан ковайып, аяар туруп келген.
Русский: Хан выпрямился в знак окончания разговора и медленно поднялся.
Тувинский: Чугааның шак ынчаар доозулганынга ооң ха-дуңмалары таарзынмаан-даа болза, олар чагыртып, база ыыт чок тургулап, баштарын мөгейткеш, үне бергеннер.
Русский: Братьям явно не понравился такой исход разговора, но они повиновались, также молча встали, склонили головы и вышли.
Тувинский: Кол өг даштында турар үш тойоннарны көргеш, ооң ха-дуңмалары оларга хаан идегевейн турары дээш улам хомудаарын хаан билип турган.
Русский: Хан понимал: увидев у сурта орды – у штаба – трех тойонов, братья обидятся еще больше, поняв дело так, что он им не доверяет.
Тувинский: Ам канчаар деп: хөй-ле төргүл-төрелдер ооң өргээзинге дыңнаан чүүлдерин, хаанга чоок болганын өскелерге көөргедир дээш өскелерге тарадыптар чүүлдер тургулаан...
Русский: Что поделаешь: многие родственники услышанное в сурте орды начинают разносить по округе, кичливо гордясь близостью к хану…
Тувинский: Ынчангаш чүгле болур ажыл-херектер эвес, бодал-күзелдер безин билдингир апаар.
Русский: Так что известными становятся не только грядущие дела, но и еще не выношенные планы.
Тувинский: А бо үеде ындыг чүүлдү болдурбас ужурлуг!
Русский: А в нынешние времена это недопустимо!
Тувинский: Тойоннарның байдалын көөрге, олар белен шиитпирлиг келген хире.
Русский: По виду тойонов было понятно, что они пришли с готовым решением.
Тувинский: Кол турлаг кайдал дээрзин найманнар билип аар болза, бир дугаарында-ла ону чаалап алырын кызыдар дээрзи чигзиниг чок, - деп, Мухулай чугаалаан.
Русский: Сомнений нет: если найманы будут знать, где ставка, то первым делом постараются захватить ее, – сказал Мухулай.
Тувинский: Кол турлагны чажырар херек, эжелекчи аңаа четпес кылдыр ону ыракче көжүрер.
Русский: Нужно спрятать ставку, перевезти так далеко, чтобы противнику было не добраться.
Тувинский: Ожулун-хотун соңгу чүкке кол турлагны кылыр дугайында бодалды илеретти.
Русский: Хотун Ожулун высказала идею создания северной ставки.
Тувинский: Ону кылырынга эң таарымчалыг черлер – Бай-Хөлдүң кыдыында арга-арыг болгаш даглар.
Русский: Самые подходящие для этого места – леса и горы на берегу Богатого озера – Бай Кель.
Тувинский: Ынаар чедер орук чүгле найманнарга эвес, биске база берге.
Русский: Дорога туда трудна не только для найманов, но и для нас.
Тувинский: А кол чүүл: аңаа чөөн чүктен айыыл кээп болур, хоро-туматтардан, - деп, Хубулай бодалын илереткен.
Русский: А главное: там опасность грозит с востока, от хоро туматов, – выразил сомнение Хубулай.
Тувинский: Кол турлагның турар черин кым-даа билбес турар ужурлуг, - деп, Джэлмэ демдеглээн.
Русский: О месте нахождения ставки не должен знать никто, – заявил Джэлмэ.
Тувинский: Ырак черлерже турлагны чажыды-биле канчап чедирерил?
Русский: Но как можно тайно перебраться в далекие края многочисленной ставке?
Тувинский: Найманнар, бодавыже, боттарының бүзүрелдиг кижилерин таварыштыр бисте базым бүрүзүн хайгаарап туралар-ла болгай?! – деп, сөөлгүзүнүң саналын хаан сонуургаан.
Русский: Тем более что найманы наверняка через своих доверенных лиц установили слежку за каждым нашим
шагом?! – заинтересовался предложением последнего хан.
Тувинский: Бичии аң бодунуң чемижин аңгы-аңгы черлерге чажырып алыр болгай, койгун бодунуң истерин будап кааптар...
Русский: Маленький зверь делает запасы в нескольких местах, заяц петляет и путает следы…
Тувинский: Чүү болуп турарын, кайнаар, чүү дээш шимчеп бар чыдарывысты кым-даа билбес кылдыр ховуга аай-баш чок көжүүшкүннерден кылыпкай бис! – деп, Джэлмэ бодунуң бодалдарынга чоргаарланып чугаалаан.
Русский: В степи мы поднимем такую кутерьму, при которой никто не сможет понять, что происходит – куда движемся, зачем?! – Джэлмэ уже не мог сдерживать восторг от собственного плана.
Тувинский: Ховунуң ужу-бажынга... беш турлагны кылыптар бис!
Русский: В самых разных концах степи мы развернем… пять ставок!
Тувинский: Кайы турлаг кол дээрзиниң дугайында меге чугааны тарадыптар бис!
Русский: Распространим заведомо ложные сведения, слухи – попробуй разбери, какая из ставок настоящая!
Тувинский: Найманнар ол меге турлагларны сүрүп турда, изи безин билдинмес кылдыр, кайы-даа талыгырже, чедирип кааптып болур-дур.
Русский: Пока найманы будут гоняться за этими призраками, ставку орды можно будет переместить в любые дали, так, что и следа ее не найти.
Тувинский: Эки-дир, - деп, хаан өөрүшкүзүн чажырбайн, хүлүмзүрүш кынган.
Русский: Хорошо, – улыбнулся хан сдержанно, но не скрывая радости.
Тувинский: Турлагның тойону кылдыр кымны сүмелээр силер?
Русский: Кого вы предлагаете тойоном ставки?
Тувинский: Усунну – деп, Хубулай сүмелээн.
Русский: Усуна, – сказал Хубулай.
Тувинский: Кырган өскелерге бодаарга, черни эки билир болгаш көшке өөренген.
Русский: Старик лучше других знает местность и привычен к переходам.
Тувинский: Соңгу турлагга чедир кижилерни чедирериниң дугайында бүгү айтырыгларны аңаа дидими-биле дагзып болур.
Русский: Ему также можно смело поручить всю организацию по отправке людей для северной ставки.
Тувинский: Шын-дыр.
Русский: Верно.
Тувинский: Бодунга кээр даалганы амдыызында билбес кырган Усун эртен туруп келгеш, узун орук чоруурун ожаап билип турарын хөөреп турган.
Русский: Старый Усун, еще не ведая о своем назначении, с утра объявил, что у него предчувствие дальней дороги.
Тувинский: Хориннер дег, шарыда олурупкан хая-даштыг бедик даглар аразында шары мунга тутсуп чоруп турар дүштү ол дүне көрген.
Русский: Ночью ему снилось, будто он мчится меж каменных громадных гор на быке, подобно хоринцам.
Тувинский: Шокар шары аныяк-даа, дүрген-даа, а оларның мурнунда калдар ыт чүгүрүп орар.
Русский: Пестрый бык под ним молод и скор, а впереди бежит пегий пес.
Тувинский: Оттуп келгеш, дүвүрел-биле боданган: "Өлүмнүң чоокшулап келгениниң демдээ чоор бе?"
Русский: Проснувшись, он с тревогой подумал: «Неужели это знак близкой смерти?»
Тувинский: Элдептиг чүве, чүс-чүс тулчуушкуннарга өлүмнү көрүп келген Усун өөнге орун кырынга чыда корга берген.
Русский: К своему изумлению, Усун, в сотнях боев глядевший в лицо смерти, на этот раз, лежа на топчане в своем сурте, испугался.
Тувинский: Бодунуң чонун камгалап тургаш маадыр бооп өлүрү бир аңгы, кырып назылааш өлүрү бир өске...
Русский: Одно дело умереть героем, защищая свой народ, другое – от старости…
Тувинский: Чүнү канчаар деп, ол херек кырында эвээш эвес чыл чурттап алган.
Русский: Что поделаешь, он и в самом деле немало пожил.
Тувинский: Кижилер безин, үе эрткен тудум, ону кижи санынга албастаан деп чүвени ол аарышкы-биле билип эгелээн.
Русский: Даже люди, как со временем все острее и ранимее начал замечать старый воин, перестают с ним считаться, принимать всерьез.
Тувинский: "Аныяк улуска менгеней дужаалды дамчыдып бээр, муңнарны хүлээдип бээр үе келген-дир" – деп, Усун түңнээн.
Русский: «Пора, наверное, отказаться от мэгэнейства, передать свою тысячу более молодым…» – приходил к выводу Усун.
Тувинский: Шак ындыг бодалдарга бүргедип олурда, Джасабыл-тойон хенертен келгеш, турлагга дүрген чедип кээрин дыңнаткан хаанның дужаалын дамчыткан.
Русский: Пока он пребывал в подобных раздумьях и сомнениях, вдруг явился тойон джасабыл, передал приказ хана срочно явиться в ставку.
Тувинский: Ол-ла-дыр, - деп, кырган дайынчының чүрээ дыңзыг соп эгелээн.
Русский: Вот и все, – забилось сердце старого воина.
Тувинский: Четтирдим, бараан болган сен, менгенни аныяк кижиге дамчыдып бер – деп чарлык боор.
Русский: Сейчас объявят, мол, спасибо тебе, послужил, хватит, передай мэгэн молодому человеку.
Тувинский: Арга-сүме-биле дузалап чоруур сен!
Русский: Будешь, конечно, помогать ему советом, подсказкой.
Тувинский: Дыштан!
Русский: Отдыхай!
Тувинский: Амдыы чаа-ла менгеней дужаалдан боду ойталап орган Усунга хаанның келдиртипкени дүвүренчиг болган.
Русский: И хоть только что Усун сам собирался отказаться от мэгэнейства, а прямо вот не продохнуть стало от участи такой.
Тувинский: Көстүп турган чүвени чажырары болдунмас: карактарының шозу баксыраан, кулактары биеэги дег дыыжы эвес...
Русский: Но невозможно же отрицать явное: глаза не так зорки, уши не столь чутки…
Тувинский: Орук дугаар кырган улуг тынып-ла чораан.
Русский: По пути старик все вздыхал.
Тувинский: Ынак аъды, ээзинге ажынган база ооң-биле чөпшээрешпээн чүве дег, үргүлчү былгырып, анчыгзынган дег бажын чайып каап чораан.
Русский: Верный конь, словно сердясь и споря с хозяином, все фыркал недовольно и мотал головой.
Тувинский: Сен кымга удурланып чорууруң ол?! – деп, Усун аъдының бажын оожум часкаан.
Русский: Ты кому прекословишь?! – тихонько шлепнул коня по макушке Усун.
Тувинский: Азы сен база кырган Усун дайылдажып каапкан, ам ону аъды безин башкарып болур деп бодап чор сен бе?
Русский: Или ты тоже считаешь, что старый Усун отвоевался и теперь даже его конь может ему указывать?!
Тувинский: Чок, тала, мана, мен ам-даа бодумнуң бодалдарымны башкарып шыдаар болдур мен ийин!
Русский: Нет уж, брат, прости, со своими мыслями я пока еще справлюсь без тебя!
Тувинский: Мен өлү бээримге – ону сен үр манавас боор сен, - ынчан былгырып тургай сен аан.
Русский: Вот помру – ждать тебе недолго осталось, – тогда и фыркай.
Тувинский: Чүгүрүк ол сөстерден улам-на анчыгзынып, былгырып, хат-салгындан дүрген ыңай болган.
Русский: Скакун на эти слова опять недовольно оскалился, заржал и понесся во весь опор.
Тувинский: Хову дургаар сээң-биле, бичии оолчугаш дег, чүгүртүп шаварым артканы ол бе!
Русский: Ну вот, только мне с тобой и осталось, что по степи скакать, ровно мальчишка!
Тувинский: Шак-ла ынчаар, аъды-биле хөөрежип чорааш, Усун менгеней кол турлагга чедип келген.
Русский: Так, как бы в споре с конем, мэгэней Усун прибыл в ставку.
Тувинский: Хүндүлүг кырган, - деп, хаан ону чылыг-чымчак уткуп алган.
Русский: Почтенный старец, – встретил его хан взаимным поклоном.
Тувинский: Чайзырааш, силерни шагда-ла көрбээн-дир мен.
Русский: В заботах давно не видел тебя.
Тувинский: Ынчалза-даа алдар-хавыяаңарны, берге үелерде ачы-дузаңарны кажан-даа утпайн чордум.
Русский: Но я никогда не забывал о твоих заслугах, о помощи твоей в трудные времена.
Тувинский: Эвээжеп турган шериглерниң санын көвүдедиринге, шаарарып бар чыткан одуругларны четчелээринге дузалааныңар дээш четтирдим.
Русский: Благодарю, что помог мне увеличить сократившееся войско, сгустить поредевшие ряды…
Тувинский: Усуннуң чүрээ ам сокпастай берген.
Русский: Сердце Усуна окончательно обмерло.
Тувинский: Шак бо четтиргенин илереткен чарлыышкынны ол манаан-даа болза, бир-ле чүвеге ынанмышаан...
Русский: Хоть он и ждал этого благодарного прощания, но все-таки надеялся…
Тувинский: Херек кырында ол ам-даа шыырак, ооң-биле хөй-ле аныяк эрлер ам-даа бырашпас болгай!
Русский: Крепок же он еще на самом-то деле, многим молодым не тягаться с ним!
Тувинский: Мээң хааным!
Русский: Мой вещий хан!
Тувинский: Чугаалаарын чөпшээреп көрүңер?!
Русский: Дозволь сказать?!
Тувинский: Бодун өрү көрдүнүп тур деп бодай бербеңер.
Русский: Не сочти, что слишком много возомнил о себе.
Тувинский: Усун-Туруун деп адымны бүгү назынымда шынзыдып келдим деп санаар-дыр мен.
Русский: Но считаю, что всей своей жизнью оправдал имя Усун-Туруун.
Тувинский: Узун-Туруш деп атты мээң даайым Хоомпур Хосуун меңээ тывыскан.
Русский: Долгое Упорство – такое имя дал мне мой дядя Хоомпур Хосуун.
Тувинский: Ол чайгылыш чок, турум, шынчы, берге өйлерде кажан-даа тура дүшпээн усун аймактың баштыңчызы чораан – деп, чаңгыс тыныш-биле кырган тө каапкан.
Русский: Он был признанным вождем рода усун, известного своим упорством, стойкостью, правдивостью, никогда не спотыкавшегося на твердом месте, – выпалил на одном дыхании старик.
Тувинский: Харыыны мурнаптарын кызыткан чүве ышкаш, ол уламчылаан.
Русский: И продолжил, словно пытаясь опередить ответ.
Тувинский: Үе саң дорт сынымны күдүйтүпкен-даа болза, карактарым биеэгизи дег көскү эвес, кулактарым дыыжы эвес, холдарым биеэги дег күчүлүг эвес-даа болза, бажым аяс, сагыш-сеткилим чалыы!
Русский: Хоть и согнуло мою некогда прямую спину неумолимое
время, не так остр глаз и чутко ухо, рука не столь тверда, как прежде, но голова моя ясна и молода душа!
Тувинский: Күчүлүг моол аймакка ам-даа ажыл-херектер-биле шынчы бараан бооп шыдаар мен, бүзүреңер!
Русский: Поверь, я еще могу делом и правдой послужить великому роду монголов!
Тувинский: Чонаада далаш чок, оожум кырганның шак мындыг изиг чоруундан хаан харын-даа кайгап-харап орган.
Русский: Хан даже опешил от такой горячей тирады обычно молчаливого и неторопливого старца.
Тувинский: Хүндүлүг Усун-Туруун, сээң чугааң мени өөртүп тур – деп, баштыңчы хүлүмзүрээн.
Русский: Меня радуют твои слова, почтенный Усун-Туруун, – улыбнулся вождь.
Тувинский: Шак бо берге үелерде сеңээ тоң берге ажыл-херекти онаар деп күзелдиг мен, ынчангаш сени шилип алганым ол.
Русский: Действительно, в эти тяжелые времена я хочу поручить тебе очень трудное дело, поэтому и выбрал тебя.
Тувинский: Ажыы-биле чугаалаарга, ол чокка-ла сенде ажылдар хөй болгай.
Русский: Правду говоря, у тебя и без того много хлопот.
Тувинский: Хары угда үш мегеннерни башкарары аныяк тойон бүрүзүнге безин шыдаттынмас берге үүле-дир.
Русский: Командовать сразу тремя мэгэнами под силу не каждому молодому тойону!
Тувинский: Ону билип тур мен.
Русский: Понимаю это.
Тувинский: Ынчалза-даа шак бо нарын даалганы күүседир хире өске дайынчы тыппаан мен.
Русский: Но не нашел более подходящего человека
для этого задания.
Тувинский: Кырган сергеп, кичээнгейлиг апарган.
Русский: Старик приободренно насторожился.
Тувинский: Ооң карактары хып турган.
Русский: Глаза его засияли.
Тувинский: Дээди хаан – деп, Усун бир талакы дискээнге сөгедип олуруп алган.
Русский: Великий хан, – опустился Усун на одно колено.
Тувинский: Чүгле чугаала.
Русский: Только слово молви.
Тувинский: Бир эвес өрттени бер деп дужаазыңза – отче халый бээр мен, сугга дүжүп өл дээр болзуңза – хемче шурай бээр мен!
Русский: Если велишь сгореть – пойду в огонь, утонуть – прыгну в реку!
Тувинский: Усуннарның аймаа чүс-чүс чылдарда шынчызы болгаш туруштуу-биле ылгалып чораан!
Русский: Род усунов вовеки отличался верностью и упорством!
Тувинский: Мен, Чиңгис-Хаан, сени, Усун-Туруунну турлаг баштыңчызы кылдыр томуйлап тур мен.
Русский: Я, Чингисхан, назначаю тебя, Усуна-Турууна, главой ставки.
Тувинский: Кырган дайынчы эрестии-биле тура халып келген.
Русский: Старый воин молодецки вскочил.
Тувинский: Өргээден үнер эжикче углапкаш, хенертен тура дүшкен.
Русский: Повернулся было к выходу из сурта, но вдруг остановился во внезапной оторопи.
Тувинский: Чаа томуйлаашкын аңаа ам чаа-ла четкен ышкаш болган.
Русский: До него, кажется, только сейчас дошел смысл нового назначения.
Тувинский: А шак ындыг даалганы кырган кижи уур мен бе? – деп, Усун чайгылып, хаанынче көрген.
Русский: Но разве справится старик с такой должностью? – в полной растерянности обратился к хану Усун.
Тувинский: Хаан болгаш өргээде орар тойоннар шуптузу ыыткыр каттыржыпканнар.
Русский: Хан и все тойоны, находившиеся в сурте, громко рассмеялись.
Тувинский: Ам чаа-ла шупту чүүлдү шыдаптарын хөөреп ордуң – деп, Джэлмэ чугаалаан.
Русский: А ведь только что хорохорился, будто все тебе по силам, – сказал Джэлмэ.
Тувинский: Сеңээ чүнүң-биле-даа дузалап шыдавас бис: хаанның дужаалы-дыр.
Русский: Ничем не можем тебе помочь: указ хана.
Тувинский: Ам харын сен бодуң айтыышкын кылып болур сен...
Русский: Так что теперь ты сам можешь давать распоряжения…
Тувинский: Бижээчи болгаш элчиннер, ажылдакчылар дугайында айтырыгны дарый шиитпирлээр ужурлуг сен.
Русский: Тебе нужно срочно решить вопрос о подчиненных, подобрать писаря, посыльных.
Тувинский: Үе манавас болгай – деп, хаан шыңгыы үн-биле чугаалаан.
Русский: Время не терпит, – перешел хан на серьезный лад.
Тувинский: Ооң соонда көжер дугайында айтырыг чүдүрлүп кээр.
Русский: Потом тебе предстоит долгий переход.
Тувинский: Кажан орукче үнүптер?
Русский: Когда в путь?
Тувинский: Кырганның аныяк хөөн-сеткилинге тойоннар база катап хүлүмзүрүп кааннар.
Русский: Тойоны вновь невольно заулыбались юношескому пылу старика.
Тувинский: Дужаал алган олла эртен – деп, хаан хүлүмзүрээрге, ооң ногаан карактары херелденген.
Русский: Тем же утром, как получишь приказ, – залучились в улыбке зеленовато-голубые глаза хана.
Тувинский: Бодунуң өөнче Усун-Туруун аажок чоргаар чоруп орган.
Русский: Усун-Туруун возвращался в стан очень гордый собою.
Тувинский: Хенертен ооң аъды былгырып, база катап бажын чайган.
Русский: Вдруг конь его, фыркнув, опять затряс головой.